Referat af vandudvalgets møde med vandgrupperne og bestyrelsen

23. 10. 2022

Deltagere ved mødet var: Sjælland: Dorte & Mathias, Falster: Heidi & Lisbeth, Fyn: Bitten, Ulla & Helle, Jylland Midt Vest: Annette, Boanna & Heidi, Jylland Syd: Jane, Anders, Sanne, Jeanett, Kim & Lars, Vandudvalg: Søren, Peter, Thomas, Mulle & Poul Erik, Bestyrelsen: Louise.

Vi startede med valg af referent: Thomas og valg af ordstyrer: Lisbeth.

1. Udvalgets opgaver, herunder samarbejdet med henholdsvis grupperne og bestyrelsen

Søren fortalte lidt om vandudvalget samt dets opgaver, her i blandt fordelingen af dommere og konkurrenceledere, samt at udvalget er forbindelsesleddet mellem bestyrelsen og grupperne.

Spørgsmål fra bordet: hvorfor lægges det ikke ud til grupperne at finde konkurrenceledere og dommere? Svar: Det ligger hos vandudvalget for ikke alle grupperne skal ringe til dommere og konkurrenceledere for at finde ud af hvornår de kan.

Der var ønske fra flere grupper at listen med prøvedatoer, dommere og konkurrenceledere kom i bedre tid, så der var tid til at planlægge de forskellige prøver.

Der blev spurgt ind til en fælles Facebook gruppe til alle gruppers vandtræning, vi snakkede om at man kunne bruge hjemmesiden, vi kunne også bruge Newfoundland gruppen.

1. Orientering fra grupperne. Hvad er der sket og hvad skal der ske?

De forskellige grupper fortalte lidt om hvad der sker for hver gruppe over vinteren. Kig på hjemmesiden for at se hvad der sker i grupperne.

1. Uddannelse af officials (dommere, konkurrenceledere og figuranter)

Vi SKAL have uddannet flere officials, vi er i sær udfordret på dommer siden. For at få fødekæden i gang, var der forslag fra Sanne om at bruge svenske dommere. Men der skal vi være ude i rigtig god tid. For at få uddannet flere konkurrenceledere forslog Sanne, at vi deler uddannelsen op så grupperne uddanner konkurrenceledere (uden at være SOR dommer) når de nye så har fået erfaring, så kan man lave et kursus og uddanne SOR dommere og igen når der er flere konkurrenceledere, kan vi komme i gang med at uddanne dommere. Vandudvalget tager dette op på første møde og kommer med en udmelding.

1. Næste års vandlejre. Hvor mange og hvor?

Skal der være begrænsning på hvor mange lejre der er på året. Der blev argumenteret både for og i mod. Det lægges op til at vandudvalget samler meldingerne fra mødet og kommer med en anbefaling.

1. Næste års vandprøver. Hvor mange og hvor?

Indspark fra Anders, om at holde 4 prøver om året, men så lave det som dobbelt prøve. Vandudvalget skal være tovholder på at økonomien holder på de samlede vandprøver, så de i sidste ende som minimum går i nul. Vandudvalget tager input fra mødet til efterretning og vil efter førstkommende møde komme med en udmelding omkring vandprøver i 2023.

1. Skal vandhjemmesiden nedlægges eller bibeholdes?

Ja, vi skal beholde hjemmesiden. Der opfordres til at alle grupper sender til Lis, specielt når det er mere officielle opslag, som f.eks. kvalifikationen til DM skal det på hjemmesiden først, derefter kan man lave et opslag på Facebook med et link til hjemmesiden, derved får vi også flere ind og kigge på siden og ser hvad der ligger på siden. Det er ikke meningen at Lis selv skal finde det der skal på hjemmesiden på Facebook.

1. Optjening af point til hitliste. Der er stillet forslag om, at det er nok med 3 eller 4 prøver der tæller

Den generelle holdning er at det ikke skal være færre prøver, der tæller på hitlisten, grunden for dette er at det viser en stabil indsats over hele året

Der blev afholdt afstemning og følgende blev vedtaget for hitlisten og gælder fra 2023 sæsonen og frem ad:

* Det er forsat 5 prøver der tæller på hitlisten.
* Det er kun danske prøver der tæller på hitlisten.
* DM tæller ikke med på hitlisten.
* Ejer af hunden skal fremover være medlem af Newfoundland klubben, for at man kan få sin medalje fra hitlisten.

Følgende forslag bortfalder da der var stemmelighed.

* Er det kun danske hunde der kan stå på hitlisten eller kan udenlandske, hvis de er medlemmer af den danske Newfoundland klub, stå på listen.
1. Forslag om indkøb af den 3. konkurrencebåd

Der var en snak om der overhovedet er behov for en 3. konkurrencebåd.

Der blev afholdt afstemning omkring indkøb af ny båd. Dette blev nedstemt.

Vandudvalget træffer beslutning om hvor mange kørepenge man skal have for at køre båden til og fra prøver og kommer med en udmelding efter næste vandudvalgsmøde.

1. Kørepenge. Hvorfor skal figuranter ikke have kørepenge, og er det i det hele taget nødvendig med kørepenge?

Vandudvalget vender om der er behov for kørepenge for figuranter og kommer med en udmelding.

1. Skal der fremover holdes vandprøver og Biathlon til Gold Cup?

Vandudvalget tager en snak på næste vandudvalgsmøde om vi forsat skal have vandprøver og Biathlon til Gold Cup.

1. evt.

Der var spørgsmål til bestyrelsen, om en gruppe kunne få lov til at ansøge div. fonde om tilskud til udstyr. Repræsentanter fra bestyrelsen tilkendegav at det kunne de godt, men at ansøgningen skulle forbi bestyrelsen, før den blev sendt til fondene.

Er der nogen fra klubben, der vil deltage til DKK’s Europa udstilling med fremvisning af noget vandarbejde? Der vil blive taget kontakt til DKK for at høre hvordan det skulle foregå, f.eks. vil der være vand?

Der blev spurgt ind til om muligheden for et junior medlemskab for personer under 18 år, så de kunne få et billigere medlemskab og deltage i træningen i vand. Umiddelbart lød det som en god ide, men der var nogle reservationer omkring ansvar og hvilke retningslinjer og krav der skal være til forældre.

Der var spørgsmål til sponsor gaver, Søren arbejder på at få en hovedsponsor til alle vandprøver, det er ikke helt afklaret hvem det bliver. Derudover er det op til de enkelte grupper hvor meget de vil gøre ud af det.